**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2021. GODINE**

Broj RKP – a: **15657**

Matični broj:  **03033104** OIB: **93929174665**

Naziv obveznika: **OSNOVNA ŠKOLA MATIJE GUPCA GORNJA STUBICA**

Adresa obveznika: **49245 GORNJA STUBICA, MATIJE GUPCA 2**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

**125 općina GORNJA STUBICA**

IBAN: **HR8123900011100018377**

Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Matije Gupca Gornja Stubica na kraju obračunskog razdoblja 31. prosinca 2021.g. imala je 78 djelatnika.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole.

Materijalni troškovi financiraju se iz decentraliziranih sredstava KZŽ, ostalih sredstava županije i jedan dio iz sredstava JLS –općine Gornja Stubica.

Od rujna 2019.g. imamo Odjel osnovnog glazbenog obrazovanja u OŠ. Plaće se isplaćuju putem Državne riznice, ostali materijalni troškovi pokrivaju se iz decentraliziranih sredstva KZŽ i participacija koje uplaćuju roditelji polaznika Glazbene škole.

U sklopu škole, do 31.12.2021.g., imali smo Predškolu koja se financirala sredstvima općine te sredstvima MZO i KZŽ doznačenima preko nadležne jedinice lokalne samouprave.

Školska kuhinja se financira uplatom roditelja, općine za učenike slabijeg imovinskog stanja, i sredstvima Krapinsko-zagorske županije kroz projekt „Zalogajček“ (osiguravanje školske prehrane za djecu u riziku od siromaštva - Fond europske pomoći za najpotrebitije).

Do 30.09.2021.g. bili smo uključeni u provedbi projekta Školske sheme –isporuke voće i povrća / mlijeka i mliječnih proizvoda (ugovor o provedbi Školske sheme s osnivačem KZŽ).

U sklopu projekta Baltazar 5 imamo sedam pomoćnika u nastavi (troškove plaće i prijevoza isplaćuje KZŽ iz sredstva Europskog socijalnog fonda).

Do 31.05.2021.g. bili smo partner HCK GD Crvenog križa Čakovec u provođenju projekta Osnaživanje doprinosa organizacija civilnoga društva obrazovanju za održivi razvoj za unapređenje ekonomske i socijalne kohezije – Budućnost za nas i za vas.

U 2019.g. postajemo partner Edukacijskog centra iz Irske u provođenju projekta

ERASMUS+ KA201 STEAMing, projekt traje do kolovoza 2022.g.

**Bilanca**

Ukupna vrijednost imovine na dan 31.12.2021.godine iznosi 14.020.206,00 (AOP 001 Bilance),što je jednako obvezama i vlastitim izvorima (AOP 169 Bilance).

Razlika između početnog i završnog stanja na računima dugotrajne imovine nastala je zbog rashodovanja, nabave nove opreme i povećanja vrijednosti poslovnog objekta. Oprema se rashodovala jer je povjerenstvo za popis imovine i obveza ustanovilo kako je oprema neupotrebljiva te je dala prijedlog za rashod iste, a ravnatelj je donio odluku o rashodovanju.

Za ispravak vrijednosti korištene su propisane stope.

Znatno je povećana vrijednost Poslovnog objekta (AOP 010) zbog povećanja vrijednosti zgrade matične škole za 6.473.834,08 kn na temelju Zaključka o prijenosu kapitalnih ulaganja KZŽ i povećanja vrijednosti PŠ Hum Stubički za 786.271,25 kn. Utvrđeno je da nakon energetske obnove područne škole u 2012.g. nije povećanja vrijednost zgrade pa je na temelju dobivene dokumentacije od naručitelja radova i osiguravatelja sredstava, Zagorske razvojne agencije d.o.o. Krapina, proknjižen ispravak u tekućoj godini.

Napravljen je prijenos vlasništva za opremu dobivenu od MZO-a u provođenju projekta Podrška provedbi Cjelovite kurikuralne reforme (oprema dobivena na korištenje u 2019. i 2020.g. – prijenos vlasništva 31.12.2021. i prijenos vlasništva materijala za obavljanje djelatnosti AOP 058 Kratkotrajna imovina).

Nabavljeni su novi udžbenici za učenike i otpisani udžbenici koji se više ne koriste (AOP 031 Knjige i ispravak vrijednosti knjiga AOP 035). Udžbenici se jednokratno otpisuju, stavljanjem udžbenika u upotrebu.

Financijska imovina –AOP 067 Novac na računu- odnosi se na primljena sredstva za provođenje EU projekta Erasmus + KA201, Erasmus KA1, Reception, projekt Genijalci za život, uplate roditelja za glazbenu školu i školsku kuhinju, sredstva školske zadruge, najam dvorane.

Depoziti, jamčevni polozi i potraživanja od zaposlenih te za više plaćene poreze i ostalo AOP 073 - početno stanje povećano je za 33,1%. Razlog povećanja je što u 2020.g. nije išla refundacija naknade plaća za bolovanje na teret HZZO-a, u 2021.g. refundirao se samo dio naknade za 2020.g.

Potraživanja za prihode poslovanja-AOP 141 –odnose se na potraživanja od JLS za sufinanciranje školske kuhinje, potraživanja od roditelja za školsku kuhinju i prijevoz po DPS-u, od djelatnika za prehranu, potraživanje za najam školskog prostora.

AOP 158 Ispravak vrijednosti potraživanja –proveden je ispravak potraživanja zbog kašnjenja u naplati više tri godine (Društvo sportske rekreacije ARS Movendi iz Zagreba i Twice beauty iz Sesveta – povjerenstvo za popis potraživanja predlaže otpis).

Potraživanja od prodaje nefinancijske imovine AOP159 – odnosi se na potraživanje od prodaje stana

Rashodi budućih razdoblja AOP 165 –evidentirani su rashodi za zaposlene za prosinac 2021.g., pretplata na časopise za 2022.g., osiguranje, el.energija, plin za prosinac 2021. i ostali materijalni troškovi.

AOP 239 Višak prihoda poslovanja – iznosi 397.681 kn. Provedena je korekcija rezultata propisana čl. 82 Pravilnika o proračunskom računovodstvu te je viškom prihoda poslovanja i prenesenim viškom iz prethodne godine pokriven manjak prihoda od nefinancijske imovine.

AOP 253 i 254 Izvanbilančni zapisi –odnose se na tuđu opremu dobivenu na korištenje (vlasništvo CARNET-a , MZO-a i HZJZ-a) -579.959 kn, primljenu bjanko zadužnicu (Parketmont, vl. Boris Jurin –jamstvo za otklanjanje nedostataka na izradi poda u dvorani)-50.000,00 kn.

Sudski sporovi u tijeku – imamo tužbu pred Upravnim sudom u Zagrebu zbog zapošljavanja učitelja informatike. Nemamo procjene financijskog učinka za predmetni spor, nemamo izvanbilančnu evidenciju.

Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove. Škola nema izdanih mjenica i zadužnica kao instrumenta osiguranja plaćanja, nema upisanu hipoteku na nekretnine u zemljišnim knjigama.

**Obrazac PR RAS**

**Prihodi poslovanja**

AOP 052 Tekuće pomoći od institucija i tijela EU – ostvareni su 179,40 % veći prihodi, u 2019.g. škola je postala partner Edukacijskog centra iz Irske u europskom projektu Erasmus+ KA 201 pa smo u tekućoj godini ostvarili prihod za provođenje navedenog projekta.

AOP 070 Tekuće pomoći temeljem prijenosa EU sredstava – ostvareni su 97,5 % manji prihodi u odnosu na 2020.g. – u 2020.g. primili smo sredstava od HZZ-a za sufinanciranje zapošljavanja za stjecanje prvog radnog iskustva/pripravništvo (sredstva Europske unije iz Europskog socijalnog fonda), u 2021.g. primljena je samo razlika sredstava

AOP 088 Prihodi od zakupa i iznajmljivanja imovine – u odnosu na 2020.g. 55,9 % manji prihod od iznajmljivanja stana

AOP 107 Prihod po posebnim propisima – veći za 29,80 %, povećan je prihod od uplate roditelja za glazbenu školu, veći broj odjela glazbene škole

AOP 123 Donacije – manje za 71,8 %, nema donacija poduzetnika, u 2021.g. imamo donaciju GD CK Čakovec, projekt Budućnost za nas i za vas do 31.05.2021.g.

AOP 128 Prihodi iz nadležnog proračuna –manji su u odnosu na 2020.g. za 64,9 %. Zbog izvanredne situacije u 2020.g., oštećenja zgrada, matične škole i područnih škola, u potresu imali smo veće troškove sanacija.

Sredstva Županije (724.721,84 kn),decentralizirana u iznosu od 424.937,00 kn i ostala sredstva županije u iznosu od 299.784,84 kn , iskazna su na AOP 130.

**Rashodi poslovanja**

AOP 147 Rashodi za zaposlene -ostvareni su za 11,9 % veći, nego prošle godine, rezultat isplaćenih prava iz Kolektivnog ugovora, isplaćene razlike plaća po sudskim presudama.

AOP 161 Naknade troškova zaposlenima –rashod veći za 37,4 %, u 2020.g. zbog pandemije Covid 19 bile su manje naknade za prijevoz na rad (u 2020.g. više rada od kuće)

AOP 164 Rashodi za materijal i energiju –ostvareni su 14,1 % veći nego prošlu godinu, zbog organizacije rada u uvjetima pandemije Covid 19 i rada od kuće u 2020.g. bili su manji troškovi materijala i energije.

AOP 172 Rashodi za usluge – manji su za 81,1% u odnosu na 2020.g., (U 2020.g. imali smo povećane troškove tekućeg i investicijskog održavanja zbog sanacija zgrada matične i područnih škola stradalih u potresu, izmjene poda u dvorani, sanacija krova dvorane. U 2021.g. nemamo troškove prijevoza učenika.)

AOP 183 Ostali nespomenuti rashodi - veći za 46,30% zbog troškova sudskih pristojbi i sudskih postupaka (isplata razlike plaća iz 2015., 2016. i 2017.g.)

AOP 191 Financijski rashodi- veći za 199,60% zbog troškova zateznih kamata (isplata razlike plaća iz 2015., 2016. i 2017.g.)

AOP 247 Naknade građanima u naravi – rashod veći za 19,60 % zbog nabave udžbenika radnog karaktera koji se koriste jednu godinu i daruju se učenicima.

AOP 344 Rashodi za nabavu nefinancijske imovine – manji za 92% u odnosu na 2020.g., nije nabavljana dugotrajna imovina

Na AOP 396 Rashod za dodatna ulaganja na građevinskim objektima –u 2021.g. nemamo dodatnih ulaganja

UKUPNI PRIHODI OSTVARENI U 2021. G. IZNOSE 10.136.922,00

UKUPNI RASHODI OSTVARENI U 2021. G. IZNOSE 9.926.913,00

OSTVAREN JE VIŠAK PRIHODA U IZNOSU 210.009,00

Preneseni višak iz prethodnih godina iznosi 187.672,00 kn. U 2022.g. prenosimo višak u iznosu od 397.681,00 kn, a odnosi se na EU projekt Erasmus+ KA201, KA1, Reception, projekt Genijalci za život, uplate roditelja za glazbenu školu i školsku kuhinju, sredstva školske zadruge, najam dvorane.

**Obrazac RAS-funkcijski**

Uz osnovno obrazovanje –brojčana oznaka funkcijske klasifikacije 0912 škola ima i predškolsko obrazovanje te smo troškove povezane s predškolom prikazali u AOP 112, brojčana oznaka funkcijske klasifikacije 0911. Rashode školske kuhinje, prijevoza namijenjenog za učenike i osiguranje učenika prikazali smo u AOP 122, brojčana oznaka funkcijske klasifikacije 096 Dodatne usluge u obrazovanju (zabilježeno manje rashoda u odnosu na 2020.g. za 58,8 % manji trošak prijevoza učenika).

**Obrazac P-VRIO**

Tijekom 2021.g. iskazana je promjena u vrijednosti proizvedene dugotrajne imovine, povećana je vrijednost zgrade matične škole za 6.473.834,08 kn na temelju Zaključka o prijenosu kapitalnih ulaganja KZŽ i područne škole Hum Stubički za 786.271,25 kn (dokumentacija o energetskoj obnovi PŠ iz 2012.g.- Zagorska razvojna agencija d.o.o. Krapina).

Iskazano je povećanje obujma imovine na temelju odluke MZO-a o prijenosu imovine školama sudionicama projekta Podrška provedbi Cjelovite kurikularne reforme, I. faza 2019.g. vrijednost 70.927,17 kn i II. faza 2020.g. vrijednost 35.865,03.

Imamo povećanje obujma imovine u iznosu od 1.500,00 kn na temelju Odluke ministarstva gospodarstva o ustupanju instrumenta (gitare) u trajno vlasništvo škole.

**Obveze**

Stanje obveza 31.12.2021.g. (AOP038) odnose se na obveze za zaposlene koje će biti podmirene u siječnju 2022.g., obveze za materijalne rashode koje ćemo podmiriti tokom siječnja i veljače.

U Gornjoj Stubici, 28.01.2022.

Osoba za kontaktiranje: Ravnateljica:

Karmen Lisak-Sinković Sanja Knezić, prof.

Telefon za kontakt:

049/289164 M.P. \_\_\_\_\_\_\_\_\_\_\_\_\_\_\_\_\_\_

Odgovorna osoba (potpis)